b"\n_START_ARTICLE_\nKohat Toi\n_START_PARAGRAPH_\nKohat Toi \xc3\xa9s un riu del Panjab (Pakistan), al districte d'Hangu i districte de Kohat a la Prov\xc3\xadncia de la Frontera del Nord-oest. Neix a les muntanyes dels Territoris Tribals d'Administraci\xc3\xb3 Federal a la vall que separa les dues serralades paral\xc2\xb7leles de les muntanyes i entra despr\xc3\xa9s al districte d'Hangu al nord-est de la ciutat d'Hangu. Rep un torrent considerable que rega el baix Miranzai i arriba fins al districte de Kohat, prop de la qual gira al sud passant per les muntanyes dels Adam Khel Afridis; 25\xc2\xa0km m\xc3\xa9s avall gira a l'est i despr\xc3\xa9s de 27\xc2\xa0km desaigua l'Indus a 33\xc2\xb0\xc2\xa024\xe2\x80\xb2\xc2\xa0N, 71\xc2\xb0\xc2\xa051\xe2\x80\xb2\xc2\xa0E a uns 58\xc2\xa0km al sud-est de Kohat (en l\xc3\xadnia recta)."